stanford-oval/wikipedia huggingface dataset:
APG III -luokittelu
Koppisiemeniset > Aitokaksisirkkaisten mahdolliset sisarryhmät

Ceratophyllales Link
Ceratophyllaceae Gray – karvalehtikasvit
Koppisiemeniset > Aitokaksisirkkaiset > Varhaiset aitokaksisirkkaiset

Ranunculales Juss. ex Bercht. & J.Presl
Berberidaceae Juss. – happomarjakasvit
Circaeasteraceae Hutch. (sisältää heimon Kingdoniaceae Airy Shaw)
Eupteleaceae K.Wilh.
Lardizabalaceae R.Br. – akebiakasvit
Menispermaceae Juss. – kilpikiertokasvit
Papaveraceae Juss. (sisältää heimot emäkkikasvit Fumariaceae Marquis ja Pteridophyllaceae Nakai ex Reveal & Hoogland) – unikkokasvit
Ranunculaceae Juss. – leinikkikasvit
Sabiaceae Blume
Proteales Juss. ex Bercht. & J.Presl
Nelumbonaceae A.Rich. – lootuskasvit
Platanaceae T.Lestib. – plataanikasvit
Proteaceae Juss. – proteakasvit
Trochodendrales Takht. ex Cronquist
Trochodendraceae Eichler (sisältää heimon Tetracentraceae A.C.Sm.) – rataspuukasvit
Buxales Takht. ex Reveal
Buxaceae Dumort. (sisältää heimon Didymelaceae Leandri) – puksipuukasvit eli puksikasvit
Haptanthaceae C.Nelson
Koppisiemeniset > Aitokaksisirkkaiset > Aitokaksisirkkaisten ydinryhmä

Gunnerales Takht. ex Reveal
Gunneraceae Meisn. – gunnerakasvit
Myrothamnaceae Nied.
Dilleniaceae Salisb.
Saxifragales Bercht. & J.Presl
Altingiaceae Horan.
Aphanopetalaceae Doweld
Cercidiphyllaceae Engl. – katsurakasvit
Crassulaceae J.St.-Hil. – maksaruohokasvit
Daphniphyllaceae Müll.-Arg.
Grossulariaceae DC. – herukkakasvit
Haloragaceae R.Br. – ärviäkasvit
Hamamelidaceae R.Br. – taikapähkinäkasvit
Iteaceae J.Agardh (sisältää heimon Pterostemonaceae Small)
Paeoniaceae Raf. – pionikasvit
Penthoraceae Rydb. ex Britt.
Peridiscaceae Kuhlm. (sisältää heimon Medusandraceae Brenan, Soyauxia Oliver)
Saxifragaceae Juss. – rikkokasvit
Tetracarpaeaceae Nakai
Berberidopsidales Doweld
Aextoxicaceae Engl. & Gilg
Berberidopsidaceae Takht.
Santalales R.Br. ex Bercht. & J.Presl
Balanophoraceae Rich.
Loranthaceae Juss.
Misodendraceae J.Agardh
Santalaceae R.Br. – santelipuukasvit
Olacaceae R.Br.
Opiliaceae Valeton
Schoepfiaceae Blume
Caryophyllales Juss. ex Bercht. & J.Presl
Achatocarpaceae Heimerl
Aizoaceae Martinov – päivikkikasvit eli jääruohokasvit
Amaranthaceae Juss. – revonhäntäkasvit
Anacampserotaceae Eggli & Nyffeler
Ancistrocladaceae Planch. ex Walp.
Asteropeiaceae Takht. ex Reveal & Hoogland
Barbeuiaceae Nakai
Basellaceae Raf. – basellakasvit
Cactaceae Juss. – kaktuskasvit
Caryophyllaceae Juss. – kohokkikasvit
Didiereaceae Radlk. – kaktiokasvit
Dioncophyllaceae Airy Shaw
Droseraceae Salisb. – kihokkikasvit
Drosophyllaceae Chrtek, Slavíková & Studnicka
Frankeniaceae Desv. – suolakukkakasvit
Gisekiaceae Nakai
Halophytaceae A.Soriano
Limeaceae Shipunov ex Reveal
Lophiocarpaceae Doweld & Reveal
Molluginaceae Bartl.
Montiaceae Raf. – hetekaalikasvit
Nepenthaceae Dumort. – kannukasvikasvit
Nyctaginaceae Juss. – ihmekukkakasvit
Physenaceae Takht.
Phytolaccaceae R.Br. – kermesmarjakasvit
Plumbaginaceae Juss. – lyijykukkakasvit
Polygonaceae Juss. – tatarkasvit
Portulacaceae Juss. – portulakkakasvit
Rhabdodendraceae Prance
Sarcobataceae Behnke
Simmondsiaceae Tiegh. – vuohenpuksiokasvit
Stegnospermataceae Nakai
Talinaceae Doweld
Tamaricaceae Link – tamariskikasvit
Koppisiemeniset > Taksonit, joiden sijoitus on epävarma

Apodanthaceae Takht.
Cynomoriaceae Endl. ex Lindl. – patukkikasvit
Gumillea Ruiz & Pav.
Petenaea Lundell (mahdollisesti Malvales-lahkossa)
Nicobariodendron (mahdollisesti Celastraceae-heimossa)
Another Night In the Sun: Live in Helsinki

| Another Night in the Sun: Live in Helsinki Michael Monroe |
| --- | --- | --- |

Livealbumin tiedot
 Äänitetty : 7. kesäkuuta 2010 Tavastia, Helsinki
 Julkaistu: 5. lokakuuta 2010
 Tyylilaji: hard rock, punk rock, glam punk
 Levy-yhtiö: Spinefarm Records
Listasijoitukset
  21.
Michael Monroen muut julkaisut
| Whatcha Want 2003 | Another Night in the Sun: Live in Helsinki 2010 | Sensory Overdrive 2011 |
Another Night In The Sun on Michael Monroen live-albumi vuodelta 2010. Albumi on nauhoitettu 6. heinäkuuta 2010 Tavastia-klubilla Helsingissä.
Kappaleet

Nothin’s Alright – 3.38
Motorvatin’ – 3.23
Hammersmith Palais – 3.49
You’re Next – 3.23
Not Fakin’ It – 3.54
Dysfunctional – 4.43
I Wanna Be Loved – 3.47
Love Song – 2.00
Machine Gun Etiquette – 1.42
Motorheaded for a Fall – 3.24
Back to Mystery City – 3.47
Malibu Beach Nightmare – 2.50
Dead, Jail or Rock’n’Roll – 4.57
Ain’t Nothin’ to Do – 3.03
1970 – 6.45
Kokoonpano

Michael Monroe – laulu, huuliharppu, saksofoni
Sami Yaffa – bassokitara, taustalaulu
Ginger – kitara, taustalaulu
Steve Conte – kitara, taustalaulu
Karl Rockfist – rummut, taustalaulu
Arvostelut

Imperiumi.net: 8+
Soundi:
Aiheesta muualla

Another Night in the Sun discogs.com -sivustolla
Ambulanssi

Ambulanssi Erottajan paloaseman edessä.
Rheinmetall YAK sotilasambulanssi.
Ambulanssi eli ensihoitoyksikkö on ensihoitoa tukemaan varusteltu kulkuneuvo, jonka tarkoituksena on lisäksi kuljettaa ensihoitohenkilökunta potilaan luokse. Ambulanssi voi myös kuljettaa potilaan sairaalaan, mikäli tämä on tarpeellista potilaan luona annetun ensihoidon jälkeen.
Historia

Sana ambulanssi tulee latinan sanasta ambulare merkityksessä ’kulkea läpi, kävellä’, mikä viittaa tapaan antaa hoitoa potilaille ja kuljettaa potilaita kantamalla tai kärryissä. Alun perin sana tarkoitti liikuteltavaa sairaalaa, joka seurasi armeijan liikkeitä. Yhdysvaltain sisällissodan aikana haavoittuneita kuljettivat pois taistelukentältä ambulanssikärryt. Kenttäsairaaloita kutsuttiin ambulansseiksi vielä Saksan–Ranskan sodan aikana (1870) ja Turkin ja Serbian konfliktissa 1876. Ambulansseiksi niitä kutsuttiin myös jo 1854 Krimin sodan aikana. Asutuskeskusten kasvaessa hevosvetoisia sairaankuljetusvaunuja alettiin käyttää myös siviilissä ja niitä hankkivat sairaalat, kaupungit ja sairaanhoitoa harjoittaneet järjestöt. Hevoskyyti ei kuitenkaan ollut sairaankuljetuksessa varsinkaan lyhyehköillä matkoilla mitenkään ylivoimaista käsin kannettaviin paareihin verrattuna. Suomessa otettiin käyttöön ensimmäiset hevosvetoiset sairaankuljetusvaunut Turussa vuonna 1901.
Käsite ambulanssi-ajoneuvo syntyi käytännössä vasta autojen myötä. Saksassa alettiin käyttää autoja sairaankuljetuksessa 1900-luvun ensimmäisen vuosikymmenen aikana, mutta kehitys oli tässä suhteessa melko hidasta. Vuonna 1914 Saksan 53 yli 80 000 asukkaan kaupungissa oli yhteensä 54 varsinaista sairaankuljetusautoa. Ensimmäinen maailmansota vauhditti kuitenkin kehitystä ja sodan päättyessä Saksan armeijan käytössä oli jo 3 124 sairasautoa.
Ambulanssien varustelu

Ainakin suomalaiset ambulanssit voidaan jakaa kahteen ryhmään niiden hoitovalmiuden perusteella: perustaso, laajennettu perustaso ja hoitotaso. Suomessa perustason ambulanssin miehistönä on yleensä palomies-sairaankuljettajia tai lähihoitajia. Laajennetun perustason tai hoitotason ambulanssin miehistö voi koostua kahdesta ensihoitajasta (AMK) tai sairaanhoitajasta tai perustason ja hoitotason ensihoitajaparista.
Ambulanssien varustelu > Perustason ambulanssin hoitovälineistöä

Perustason ambulanssin välineistö vaihtelee hieman alueen ja palveluntuottajan mukaan, mutta siihen voi kuulua esimerkiksi:
Paarit
Tyhjiöpatja ja tukikaulurit ym. tukivälineistö
Verenpainemittari ja stetoskooppi
Syke- ja happisaturaatiomittari
Kuumemittari
Verensokerimittari
Intubaatiovälineet, eri kokoisia nielutuubeja
Happipullo ja hapenantovälineistö (kiinteä ja kannettava)
CPAP-välineistö uniapneaan
EtCO2-mittari eli uloshengityksen hiilidioksidipitoisuuden mittauslaitteisto
Haavojen ja palovammojen hoitovälineet
Manuaalikäyttöinen defibrillaattori ja 14-kanavainen EKG-laite lähetysmahdollisuudella
Infuusiovälineistö eli nesteytysvälineistö
Alkometri
Kantotuoli
Elvytyslääkkeet (adrenaliini) ja -välineistöä
Muut perustason lääkkeet (esim. astma- ja allergialääkkeet)
Nebulisaattori
Ambulanssien varustelu > Laajennetun perustason ambulanssin hoitovälineistöä

Perustason ambulanssin välineistön lisäksi:
Suonensisäiset kipulääkkeet
Rytmihäiriölääkkeet
Elvytyslääkkeet (adrenaliinin lisäksi esimerkiksi amiodaroni)
Välineistö jännitysilmarinnan hoitamiseen
Ambulanssien varustelu > Hoitotason ambulanssin hoitovälineistöä

Laajennetun perustason ambulanssin välineistön lisäksi:
Ruiskupumppu
Ulkoinen sydämentahdistin
Liuotushoitomahdollisuus
Lisäksi hoitotason yksikkö eroaa erinäisillä toimenpiteillä perustasoisesta ambulanssista
Aiheesta muualla

Kuvia tai muita tiedostoja aiheesta Ambulanssi Wikimedia Commonsissa
Suomen Sairaankuljetusliitto ry
Italialainen ambulanssi ja sen henkilökuntaa.
Ambulanssi sisäpuolelta.
Amsterdamin metro

| Metro van Amsterdam |
| --- | --- |


Sijainti:  Amsterdam, Hollanti
Avattu:  1977
Pituus:  52 km  (sis. pikaraitiotieosuudet)
Linjoja:  5
Liikennöitsijä(t):  GVB
  
Amsterdamin metro on Amsterdamissa toimiva GVB:n ylläpitämä metrojärjestelmä. Metro avattiin vuonna 1977. Metrojärjestelmään kuuluu 58 asemaa ja viisi linjaa. Viides linja avattiin heinäkuussa 2018 viidentoista vuoden rakennustöiden jälkeen.
LHB-tyyppinen metrojuna Amsterdamissa
Linjat

| Linja | Nimi | Väri | Väri | Mistä/Minne | Avattu | Asemat | Matkustajia (2009) |
| --- | --- | --- | --- | --- | --- | --- | --- |
| 50 | Ringin linja | Vihreä |  | Isolatorweg – Gein | 1997 | 20 | 100 200 |
| 51 | Amstelveenin linja | Oranssi |  | Westwijk – Amsterdam Centraal | 1990 | 29 | 60 800 |
| 52 | Etelän–pohjoisen linja | Sininen |  | Noord – Amsterdam Zuid | 2018 | 8 | - |
| 53 | Gaasperplasin linja | Punainen |  | Gaasperplas – Amsterdam Centraal | 1977 | 14 | 60 600 |
| 54 | Geinin linja | Keltainen |  | Gein – Amsterdam Centraal | 1977 | 15 | 73 500 |
Aiheesta muualla

Kuvia tai muita tiedostoja aiheesta Amsterdamin metro Wikimedia Commonsissa
Amerikan setä

| Amerikan setä> Mon oncle d’Amérique |
| --- | --- |

Ohjaaja:  Alain Resnais
Käsikirjoittaja:  Jean Gruault
Tuottaja:  Philippe Dussart
Säveltäjä:  Arié Dzierlatka
Kuvaaja:  Sacha Vierny
Leikkaaja:  Albert Jurgenson
Tuotantosuunnittelija:  Jacques Saulnier
Pukusuunnittelija:  Catherine Leterrier
Lavastaja:  Jacques Saulnier
Pääosat:   Gérard Depardieu  Nicole Garcia  Roger Pierre 
Valmistustiedot
Valmistusmaa:  Ranska
Tuotantoyhtiö:   Andrea Films  TF1 Films Production 
Levittäjä:  Gaumont Netflix
Ensi-ilta:  1980, Suomessa 1981
Kesto:  127 min
Alkuperäiskieli:  ranska
Aiheesta muualla
IMDb 
Elonet
AllMovie
Infobox OKNimi-testi OK: 
Amerikan setä (Mon oncle d’Amérique) on Alain Resnais’n ohjaama ranskalainen elokuva vuodelta 1980. Sen ovat käsikirjoittaneet Jean Gruault ja Henri Laborit, ja pääosia esittävät Gérard Depardieu, Nicole Garcia ja Roger Pierre.
Juoni

Amerikan setä on kokeellinen elokuva, joka perustuu ranskalaisen neuropsykologin Henri Laborit’n kertojanääneen. Elokuvan alussa Laborit luonnehtii kutakin henkilöhahmoa ja tämän elämäntilannetta katsojalle. Itse tarinassa nuori René (Depardieu) jättää perheensä maatilan ja etenee päälliköksi ranskalaisessa tekstiiliyrityksessä. Janine () jättää puolestaan perheensä teatteriuraa rakentaakseen ja tutustuu Jeaniin, sivistyneeseen poliitikko-kirjailijaan.
Näyttelijät

| 0 | 1 | 2 |
| --- | --- | --- |
|  Gérard Depardieu  | … |  René Ragueneau   |
|  Nicole Garcia  | … |  Janine Garnier   |
|  Roger-Pierre  | … |  Jean Le Gall   |
|  Marie Dubois  | … |  Thérese Ragueneau   |
|  Nelly Borgeaud  | … |  Arlette Le Gall   |
|  Pierre Arditi  | … |  näyttelijä   |
|  Gérard Darrieu  | … |  Léon Veestrate   |
|  Philippe Laudenbach  | … |  Michel Aubert   |
|  Henri Laborit  | … |  itsenään   |
|  Bernard Malaterre  | … |  Jeanin isä   |
|  Laurence Roy  | … |  Jeanin äiti   |
|  Alexandre Rignault  | … |  Jeanin isoisä   |
|  Véronique Silver  | … |  Janinen äiti   |
|  Jean Lescot  | … |  Janinen isä   |
|  Geneviève Mnich  | … |  Renén äiti   |
|  Maurice Gauthier  | … |  Renén isä   |
|  Guillaume Boisseau  | … |  Jean lapsena   |
|  Ina Bedart  | … |  Janine lapsena   |
|  Ludovic Salis  | … |  René lapsena   |
|  François Calvez  | … |  René teini-ikäisenä   |
|  Stephanie Loustau  | … |  Janine teini-ikäisenä   |
|  Monique Mauclair  | … |  näyttelijä   |
|  Damien Boisseau  | … |  Jean teini-ikäisenä   |
|  Gaston Vacchia  | … |  Henri, Renén setä   |
|  Bertrand Lepage  | … |  Maurice, Renén veli   |
|  Jean-Philippe Puymartin  | … |  Jean, nuori mies   |
|  Catherine Frot  | … |  Arlette, nuori tyttö   |
|  Valerie Dréville  | … |  Thérèse, nuori tyttö   |
|  Brigitte Roüan  | … |  Janinen ystävä   |
|  Max Vialle  | … |  Jean-Marie Laugier   |
Lähde:
Vastaanotto ja jälkimaine

Amerikan setä voitti Cannesin elokuvajuhlien Grand Prix’n ja oli käsikirjoituksestaan Oscar-ehdokkaana. Vuonna 2004 The New York Timesin kriitikot valitsivat Amerikan sedän yhdeksi kaikkien aikojen tuhannesta parhaasta elokuvasta maailmassa.
Aiheesta muualla

Amerikan setä Internet Movie Databasessa (englanniksi)
Amerikan setä Elonet.
}
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:My American Uncle
Käännös suomeksi
Bouchon

Tyypillinen bouchon sisältä.
Bouchon [buʃɔ̃] on ravintolatyyppi Lyonissa Ranskassa. Bistron kaltainen epämuodollinen bouchon tarjoilee perinteisiä lyonilaisia ruokalajeja, kuten makkaraa, hanhenmaksapateeta ja paistettua porsaanlihaa. Muihin ranskalaisen keittiön muotoihin verrattuna ruokalajit ovat melko rasvaisia, ja ne ovat lihapitoisia, erityispiirteenä sisäelimet. Seudulla on 20 virallisesti luokiteltua perinteistä bouchonia, mutta nimitystä käyttävät monet muutkin ravintolat.
Bouchon Le tablier vanhassa Lyonissa.
Bouchoneissa tarjoiltava ruoka ei yleensä edusta haute cuisinea, vaan paikoille on ominaista iloinen tunnelma ja omistajan läsnäolo.
Bernard Cribbins

| Bernard Cribbins |
| --- | --- |
 Cribbins Old Jack's Boatin kuvauksissa.
Henkilötiedot
Syntynyt: 29. joulukuuta 1928 Oldham
Kuollut: 27. heinäkuuta 2022 (93 vuotta)
Kansalaisuus:   Yhdistynyt kuningaskunta
Vanhemmat:  John E. Cribbins Ethel Clarkson
Puoliso:  Gillian McBarnet (1955-2021)
Aiheesta muualla
www.bernardcribbins.com
IMDb 
Elonet
Bernard Cribbins (29. joulukuuta 1928 Oldham – 27. heinäkuuta 2022) oli brittiläinen näyttelijä, joka tuli tunnetuksi muun muassa äänenä The Wombles -lastenohjelmasta. Lisäksi hän esiintyi esimerkiksi Coronation Streetissä ja Doctor Whossa. Cribbins sai Bafta-ehdokkuuden roolistaan elokuvassa Aseman lapset (1970). Hänestä tehtiin Brittiläisen imperiumin ritarikunnan upseeri vuonna 2011.
Cribbins toimi myös noveltylaulajana, ja hän pääsi vuonna 1962 hittilistoille kappaleillaan "Hole in the Ground", "Right Said Fred" ja "Gossip Calypso".
Aiheesta muualla

Bernard Cribbins Internet Movie Databasessa. (englanniksi)
AllMusic.com: Bernard Cribbins (englanniksi)
Bernard Courtois

| Bernard Courtois> Henkilötiedot |
| --- | --- |
Syntynyt: 8. helmikuuta 1777  Dijon 
Kansalaisuus:  ranskalainen
Bernard Courtois (8. helmikuuta 1777 Dijon – 27. syyskuuta 1838 Pariisi) oli ranskalainen kemisti, joka löysi alkuaineen jodi vuonna 1811.
Elämä

Alkujaan Courtois toimi proviisorina Ranskan armeijassa; myöhemmin hän liittyi isänsä salpietariliiketoimintaan. Vuonna 1811 hän lisäsi liikaa rikkihappoa merilevän tuhkaan, joka on tärkein raaka-aine salpietarin tuotannossa. Tuloksena syntyi violettia höyryä, joka tiivistyi muodostaen tummia kiteitä. Sittemmin Courtois valmisti monia uuden aineen yhdisteitä ja tutki sen ominaisuuksia. Hänen julkaisi tutkimuksensa vuonna 1813, ja alkuaine nimettiin myöhemmin jodiksi.
Napoleonin sotien jälkeen Courtoisin salpietariliiketoiminta epäonnistui ja hän kuoli köyhyydessä 27. syyskuuta 1838.
Boucle du Baoulé

Boucle du Baoulé
| --- | --- |
Sijainti:  Mali
Pinta-ala:  3 330,0 km2 
| --- | --- |
Tyyppi:  Kansallispuisto 
Perustettu:  1982 
Luokitus:  Maailmanperinnön aieluettelon kohde (d) (8. syyskuuta 1999) 
muokkaa - muokkaa wikitekstiä - muokkaa Wikidataa
Boucle du Baoulé Kayesin alueen kartalla.
Boucle du Baoulé on kansallispuisto ja Unescon biosfäärialue Malin länsiosassa. Nimensä mukaisesti se sijaitsee Baouléjoen mutkassa.
Vuonna 1982 perustetun biosfäärialueen pinta-ala on 533 037 hehtaaria, puskurivyöhykkeineen ja siirtymäalueineen 2 500 000 hehtaaria. Sen ydin koostuu kolmesta suojelualueesta, jotka ovat Kongosambougou pohjoisessa (235 115 ha), Fina kaakossa (104 943 ha) ja Badinko lounaassa (192 979 ha). Mandinguen ylängöllä sijaitsevan alueen pohjoisosa kuuluu Sahelin ja eteläosa Sudanin vyöhykkeeseen. Kasvillisuus on pensas-, metsä- ja puusavannia sekä jokivarsien galleriametsiä. Eläinkunta on kärsinyt suuresti maanviljelyn, karjanhoidon ja metsästyksen seurauksena. Alueella on myös lukuisia arkeologisia kohteita.
Bjarne Bützow

Bjarne Bützow (1965)
Bjarne Bützow (17. lokakuuta 1897 Oulun maalaiskunta – 8. marraskuuta 1966 Helsinki) oli suomalainen metsänhoitaja, virkamies ja yritysjohtaja, joka sai metsäneuvoksen arvonimen.
Bützowin vanhemmat olivat maanmittausinsinööri Birger Bützow ja Anna Dahl ja puolisot 1924–1936 Elli Rakel Linnea Ljufström ja vuodesta 1938 Tuomi Inger Helenius. Bützow tuli ylioppilaaksi Oulussa vuonna 1916 ja suoritti metsätutkinnon vuonna 1920. Hän oli valmistuttuaan aluemetsäpäällikkö Uleån Kajaanin yksikössä ja sitten uittopäällikkö Kiiminginjoen ja Lohjan uittoyhdistyksissä.  Vuonna 1924 Bützow siirtyi G. A. Serlachius -yhtiön Mäntän metsänhoitoalueen metsänhoitajaksi kymmeneksi vuodeksi, mutta palasi sitten Ouluun Toppila-yhtiön sellutehtaan metsäpäälliköksi vuonna 1934.
Sota-aikana Bützow toimi ensin Rautatiehallituksen metsäpäällikkönä ja sitten säännöstelyhallinnon johtavana metsätyöasiantuntijana, vastaten sodan loppuvaiheessa valtion kaikesta puunhankinnasta. Sotien jälkeen vuonna 1945 hän meni Kuusankoskelle Kymin Osakeyhtiön metsäpäälliköksi ja oli samalla käytännössä Suomen kaikkien uittoyhdistysten johtokunnan jäsen. Bützowilla oli myös runsaasti luottamus- ja asiantuntijatehtäviä.  Metsäneuvoksen arvonimen hän sai vuonna 1948.
Upseeri, kilparatsastaja Yngve Bützow oli Bjarne Bützowin veli.
Bjarne Laustsen

| Bjarne Laustsen> Kansankäräjien jäsen |
| --- | --- |
 11. maaliskuuta 1998 –  
Henkilötiedot
Syntynyt: 9. joulukuuta 1953 (ikä 70) Skivum, Tanska
Kansalaisuus:  tanskalainen
Tiedot
Puolue:  Sosiaalidemokraatit
Aiheesta muualla
socialdemokraterne.dk/bjarnelaustsen
Bjarne Laustsen (9. joulukuuta 1953 Skivum, Tanska) on tanskalainen sosiaalidemokraattinen poliitikko ja kansankäräjien jäsen maaliskuusta 1998 lähtien. Larsson valittiin kansankäräjille Pohjois-Jyllannin vaalipiiristä.
Bjarne Fiskum

| Bjarne Fiskum |
| --- | --- |
 Fiskum vuonna 2009.
Henkilötiedot
Koko nimi:  Bjarne Ivar Fiskum
Syntynyt: 27. elokuuta 1939 Grong, Norja
Kuollut: 30. elokuuta 2021 (82 vuotta)
Ammatti:  viulisti, musiikinopettaja
Muusikko
Tyylilajit:  jazz 
Soittimet:  viulu 
  [ Muokkaa Wikidatassa ] [ ohje ]  
Bjarne Ivar Fiskum (27. elokuuta 1939 Grong – 30. elokuuta 2021) oli norjalainen viulisti ja opettaja Trøndelagin konservatoriossa (nykyisin osa Norjan teknis-luonnontieteellistä yliopistoa). Hän perusti TrondheimSolistene ja Det Norske Kammerorkester -orkesterit.
Bolaños

Bolaños viittaa muun muassa seuraaviin:
Paikkoja

Bolaños, kunta Jaliscossa, Meksikossa
Henkilöitä

Cristian Bolaños (s. 1984), costaricalainen jalkapalloilija
Elías Samuel Bolaños Avelar (s. 1951), elsalvadorilainen roomalaiskatolinen piispa
Enrique Bolaños (1928–2021), Nicaraguan presidentti 2002–2007
Enrique Bolaños Quesada (1907–1992), costaricalainen roomalaiskatolinen piispa
Miller Bolaños (s. 1990), ecuadorilainen jalkapalloilija
Botnia Marin

Targa 27
Botnia Marin on suomalainen veneveistämö. Se on yksi Suomen suurimmista alallaan. Se valmistaa Targa-merkkisiä veneitä.
Yrityksen mallisto alkaa 7,66-metrisistä ja ulottuu 15,11-metrisiin moottoriveneisiin. Targa-veneet tunnetaan laadustaan ja merikelpoisuudestaan. Niitä kuvaillaan "merten Range Rovereiksi". Tuotannosta menee vientiin 80–85%, erityisesti Ruotsiin ja Ranskaan.
Targa 33
Targa 37
Johan ja Britt-Marie Carpelan perustivat Botnia Marinin vuonna 1976.  Vuodesta 1977 alkaen yritys rakensi H-veneitä. Kun niiden tuotanto loppui vuonna 2004, mallia oli tehty 1005 kappaletta. Vuodesta 1977 vuoteen 1991 rakennettiin myös 650 kappaletta Botnia 23 -mallisia takahyttiveneitä ja vuosina 1981–1987 rakennettiin NF-merkkisiä purjeveneitä.
Oy Targa Ab:n mentyä konkurssiin Botnia Marin osti sen mallien tuotanto-oikeudet vuonna 1984. Ensimmäinen malli oli Targa 25. Sitä seurasi Targa 29 vuonna 1989. Kolmas malli Targa 27 vuodelta 1991 muodostui läpimurroksi. Se on edelleen yrityksen myydyin malli.
Vuonna 2000 Botnia Marinilla oli yli 100 työntekijää. Yritys otti infuusiolaminoinnin käyttöön ensimmäisten joukossa vuonna 2004. Vuonna 2007 yrityksen työntekijöiden määrä nousi kahteen sataan. Vuonna 2020 työntekijöiden määrä oli 250. Vuoteen 2020 mennessä Botnia Marin oli valmistanut 2 800 kappaletta Targa-veneitä ja muita merkkejä 2 000 kappaletta.
Kaikki Targa-veneet rakennetaan Suomessa, Botnia Marinin omalla tehtaalla, aina puuosia ja verhoilua myöten. Alihankkijoilta ostetaan vain ikkunat, penkit ja metalliosat. Yhden veneen valmistus kestää 12–13 viikkoa.
Botnia Marinilla on tuotantolaitokset kahdessa paikassa: Uudessakaarlepyyssä valmistetaan pienemmät veneet, joita tehdään 45 kappaletta vuodessa. Maalahdessa sijaitsee 21 000 neliömetrin tuotantotila ja 4 000 neliön halli. Siellä valmistetaan 30,1 jalkaa suuremmat veneet, joita tehdään 80 yksilöä vuodessa. Maalahdessa sijaitsee myös yrityksen pääkonttori.
Yrityksen omistavat Carpelanin perheen jäsenet Robert, Martina, Britt-Marie ja Johan, joka on yrityksen toimitusjohtaja ja hallituksen puheenjohtaja.
Aiheesta muualla

https://www.targa.fi/
Breidilä

Breidilä on hajanainen kylä sekä Halikon että Salon alueella. Se oli aikoinaan Halikon enklaavialue Uskelan puolella Halikonlahden rannalla. Breidilän kantatila liitettiin vuonna 1950 Uskelaan, mutta kylän alueita jäi Halikkoon asumaton metsäalue lähellä Paimion rajaa ja puolet muutaman maatilan alueesta Koillis-Halikossa Salon rajan vieressä. Toinen puoli siirtyi osaksi Uskelaa.
Breidilä asutettiin jo varhaiskeskiajalla, ennen 1300-lukua. Halikonlahden rannalla olevalla kyläalueella ei ollut kuin Breidilän yksittäistalo. Muut tilat sijaitsivat kylän muilla alueilla. Joensuun kartano omisti koko Breidilän 1770–1940.
Breidilän päätalo oli rälssisäteri. Se jaettiin kahteen osaan 1840-luvulla. Uudet talot olivat Meritalo ja Pohjantalo. Talot yhdistyivät jälleen 1800-luvun lopussa ja se on ottanut 1900-luvun alkupuolella nimen Fulkila.
Andrew Lambrou

| Andrew Lambrou> Άντριου Λάμπρου |
| --- | --- |
 Andrew Lambrou vuonna 2023.
Henkilötiedot
Syntynyt: 25. toukokuuta 1998 (ikä 26) Sydney, Uusi Etelä-Wales, Australia
Ammatti:  laulaja
Muusikko
Laulukielet:  englanti
Aktiivisena:  2013–
Tyylilajit:  pop, elektro
Levy-yhtiöt:  City Pop Records
Aiheesta muualla
Kotisivut
  [ Muokkaa Wikidatassa ] [ ohje ]  
Andrew Lambrou (kreik. Άντριου Λάμπρου, Ántriou Lámprou, s. 25. toukokuuta 1998 Sydney, Uusi Etelä-Wales, Australia), on kyproksenkreikkalaista taustaa oleva australialainen laulaja. Hän edusti Kyprosta vuoden 2023 Eurovision laulukilpailussa Liverpoolissa Isossa-Britanniassa.
Varhaiselämä

Lambrou syntyi vuonna 1998 kyproksenkreikkalaiseen perheeseen. Toinen hänen isoisistään on alun perin kotoisin Páfoksesta Kyprokselta. Lambroulla on myös juuria Límnoksen saarelta Kreikasta.
Lapsena hän kävi AMS Music School -nimistä koulua, jossa hän opetteli myös pianon soittoa. 5-vuotiaana Lambrou esitti Sound of Music -musikaalista tunnetun "Do-Re-Mi"-kappaleen ja saavutti esityksellään ensimmäisen sijan koulunsa järjestämässä eisteddfod-juhlassa.